UTUH PALILAK JADI PULISI (Serial Utuh Palilak)
Oleh: Datu Panglima Alai
Ada kisah Urang Alai ngarannya Utuh Palilak. Si Utuh Palilak naya sabujurnya nasib haja maka kawa ditarima jadi pulisi. Maka urangnya bubu*gul pintar kaya si Palui. Inya di andak urang di bagian intel marga diliat putungan kada kaya pulisi. Urangnya awak manguringkai, inya dapat kasus pembunuhan pejabat.
Ujar kumandannya Inspektur Tarigan, “Hai kau Utuh Palilak sudahkah tercium pembunuhnya?”
Jar Utuh Palilak, “Ba…balum kumandan!”
“Kenapa belum?” ujar kumandan pina manciling mata sambil bakacak pinggang.
“Nang mambunuh sakalinya bibinian bungas, bini simpanan pajabat tu kumandan ai, ulun gugup maliat, jadi kada wani mancium,” ujar Utuh Palilak.
bjn_Latn bjn_Latn bjn_Latn ind_Latn bjn_Latn bjn_Latn bjn_Latn